Kungiyar Yakin Neman Zaben Buhari Zata Kafa Kwamitoci A Dukkan Kananan Hukumomin Najeriya | Gaskiya Ta Fi Kwabo
Home Kungiyoyi Kungiyar Yakin Neman Zaben Buhari Zata Kafa Kwamitoci A Dukkan Kananan Hukumomin...
Kungiyar Yakin Neman Zaben Buhari Zata Kafa Kwamitoci A Dukkan Kananan Hukumomin Najeriya
GANIN yadda aka dage takunkumin yakin neman zabubbuka na shekara ta 2019. Kungiyar yakin neman zaben Shugaban kasa Muhammadu Buhari, ta Buhari Compain Organisation [BCO] zata kafa kwamitocin wayar da kan jama’a kan irin ayyukan da Shugaban kasa ya yi a Kananan Hukumomin Najeriya da dukkan wuraren jefa kuri’a na kasar nan.
Shugaban Kungiyar Alhaji Danladi Garba Pasali ne ya bayyana haka, lokacin da yake zantawa da wakilinmu a garin Jos.
Ya ce zasu kafa kwamitoci a dukkan Kananan Hukumomin kasar nan 774, da kowance rumfar zabe da ke Najeriya, don wayar da kan jama’ar Najeriya kan irin ayyukan da shugaban kasa Buhari ya yi a Najeriya, a kusan shekaru 4 da ya yi kan kujerar shugabancin Najeriya.
Ya ce Shugaba Buhari ya yi faga da ‘yan ta’adda ya kawo zaman lafiya a kasar nan. Kuma ya juya akalar ‘yan Najeriya zuwa ga harkokin noma. Yana aikin hanyoyin da aka manta da su a baya. Ya farfado da hanyoyin jiragen kasa.
Ya Kama wadanda suka sace kudaden kasar nan tare da kwato kudaden. Kuma ya taimakawa masu kananan sana’o’i da tsofaffi. Don haka ya ce zasu kafa wadannan kwamitoci, don su wayar da kan jama’a, kan wadannan ayyuka da shugaba Buhari ya yi.
Alhaji Danladi Pasali ya yi bayanin cewa ‘yan Najeriya ba zasu taba mantawa da irin illar da jam’iyyar PDP ta yiwa Najeriya ba. Domin a shekaru 16 da suka yi suna mulkin Najeriya, kowa yaga irin asarar rayukan da suka jawo yi a Najeriya.
‘’A kalla a zamanin PDP an rasa rayukan ‘yan Najeriya sama da mutum miliyan 1, saboda rashin imani. Don haka ‘yan Najeriya ba zasu yarda PDP ta kara dawowa mulkin ba’’.
Ya yi kira ga talakawan Najeriya su kara daura damara su jawo hankalin ‘yan uwansu wajen ganin shugab Buhari ya sake dawowa kan kujerar shugabancin kasar nan. Domin ya dora kasar nan kan tubalin gyara.
Previous articleBUHARI YA YI MA YAN FANSHO KARIN KUDI DA KASHI 33
Next articleJami’an Kwastan Sun Lakadawa Yaron Mota Duka Kan Kin Bayar Da Cin Hanci
Ayyukan Alherin Da Muke Yi Ya Sanya Wakilan Saudiya Suka Karrama Mu-Sheikh Jingir
Kungiyar Direbobin Tanka Zata Taimaka Wajen Wadata Kasar Nan Da Man Fetur-Tijani Zubairu
Kungiyar Injiniyoyi Ta Baiwa Shugaban Karamar Hukumar Gwarzo Lambar Yabo